दीवाली के मौके पर आम आदमी पार्टी साफ़ और स्वच्छ राजनीति को लोगों ने दिल खोलकर अपना प्यार और समर्थन दिया है। धनतेरस से लेकर दीवाली तक के तीन दिनों में आम आदमी पार्टी को 31, 51, 375 रुपए चंदे के रुप में मिले हैं। आम आदमी पार्टी के राष्ट्रीय संयोजक और दिल्ली के मुख्यमंत्री अरविंद केजरीवाल ने आम आदमी पार्टी के दानदाताओं और समर्थकों से अपील की थी कि वो दीवाली के मौके पर पार्टी को चलाने में अपने-अपने सामर्थ्य के अनुसार अपना सहयोग करें। जिसके नतीजे के रुप में लोगों ने पार्टी को दिल-खोलकर दान दिया और स्वच्छ राजनीति को अपना समर्थन दिया।
आपको बता दें कि 31, 51, 375 रुपए की राशि सिर्फ़ ऑनलाइन माध्यम से आए चंदे की है, इसमें चेक और दूसरे माध्यम को अभी शामिल नहीं किया गया है। आपको बता दें कि आम आदमी पार्टी का 92 प्रतिशत चंदा बैंकिंग रुट से यानि ऑनलाइन या चेक के माध्यम से ही आता है और सिर्फ़ 8 प्रतिशत ही कैश में आता है जिसकी पूरी जानकारी सरकारी एजेंसियों को नाम सहित दी जाती है। जबकि दूसरी तरफ़ ADR की रिपोर्ट के अनुसार बीजेपी-कांग्रेस समेत अन्य राष्ट्रीय पार्टियों के कुल चंदे का 80 प्रतिशत बेनामी स्रोतों से आता है जिसकी कोई जानकारी इन पार्टियों के पास नहीं होती।
आम आदमी पार्टी इस देश के आम आदमी के दिए चंदे से ही चलती है। इस देश का आम आदमी जब 10 रुपए, 50 रुपए और 100 रुपए दान देकर आम आदमी पार्टी को चलाता है तभी आम आदमी पार्टी इस देश की जनता के हक़ के लिए लड़ती है और जनता के हित में ही काम करती है और लोगों ने आम आदमी पार्टी की इसी स्वच्छ राजनीति को अपना समर्थन दिया है।
hin_Deva hin_Deva hin_Deva